Ávinningur af einkavæðingu fyrirtækja í opinberri eigu gæti styrkt efnahagsreikning ríkisins enn frekar að mati Moody´s . Auglýsing Lánshæfiseinkunn ríkissjóðs gæti hækkað frekar ef ytri staða þjóðarbúsins batnar markvert og fjárhagslegt svigrúm til að mæta áföllum eykst , t.d. vegna viðvarandi verulegs afgangs á frumjöfnuði , „ sölu fyrirtækja í opinberri eigu eða verulegri lækkun ríkisábyrgða “ segir í tilkynningunni . Snörp hækkun skulda hins opinbera , verulegur samdráttur eða önnur efnahagsáföll hefðu neikvæð áhrif á lánshæfismat . Lánshæfiseinkunn ríkissjóðs hefur haft jákvæðar horfur hjá Moody´s síðan í júlí 2018 en fyrirtækið hækkaði síðast lánshæfiseinkunn ríkissjóðs í september 2016 . Einkunn ríkissjóðs er nú sambærileg hjá matsfyrirtækjunum þremur sem meta lánshæfi ríkissjóðs , þ.e. Moody‘s , Fitch og Standard & Poor‘s en tvö síðarnefndu fyrirtækin styðjast við annað bókstafskerfi en Moody‘s . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .